१० खेलाडी बाँकी।
पछिल्लो चरणमा १ लाख डलर भन्दा बढी घुस दिएपछि
र शीर्ष ६ मा एउटा मात्र ठाउँ बाँकी हुँदा,
सबै कुराको छिनोफानो यहीँ हुन्छ।
-अहिलेसम्म चार जनाले भोट हालिसके। -हो त।
चारै जनाले फरक-फरक मान्छेलाई भोट दिएका छन्।
यसको मतलब निकले भोट दिएको व्यक्ति अघि बढ्नेछन्।
निक, अन्तिम भोट तपाईंको हो।
तपाईंको मनमा चलिरहेको सबै कुरा मलाई भन्नुस्।
यो भोट हाल्नुभन्दा अगाडि।
मैले इमानदारी र निष्ठाका साथ खेल्ने कोसिस गरेँ।
-यो पूरै खेलभरि। -हो।
म पटक-पटक यस्तो परिस्थितिमा परेको छु, जहाँ मेरो आँखा अगाडि पैसा थियो।
-म ३०,००० डलर दिन तयार छु। -म ३०,००० लिन्छु।
मैले यो खेल पैसा कमाउन र आफ्नो गोजी भर्नको लागि खेलेँ,
-अवसर रहँदै। -अँ।
याद राख, मोनिकाले निकलाई घुस दिए,
समय सकिनुअघि, भोट पक्का गर्न। के निकले आफ्नो बाचा पूरा गर्लान्?
यति हुँदाहुँदै पनि, म यहाँ भएका सबैको ख्याल राख्छु।
-तर मैले निर्णय लिइसकेँ। -तपाईंले निर्णय गरिसक्नुभयो?
-हो -यही निर्णयले विजेताको टुङ्गो लगाउन सक्छ।
मोनिकालाई भोट देउ। ऊ यहाँ हुन योग्य छ।
-उनी यहाँ हुन लायक छिन्, यार। -मेरो लागि यो गाह्रो होला,
-तर अगाडि बढ्ने मौका अझै छ जस्तो लाग्छ। -समय भयो। कसलाई भोट दिनुहुन्छ?
तपाईंले कसलाई अन्तिम खेलको अन्तिम स्थानमा पुर्याउँदै हुनुहुन्छ?
५० लाख डलरको लागि?
बिन्ती, निक। बिन्ती।
मैले पक्का गरेको व्यक्ति, मैले भोट दिन लागेको व्यक्ति हो…
हुन्छ। तपाईंको भोटको लागि धन्यवाद।
भोट बराबर भएन।
यो चरणको एकजना स्पष्ट विजेता छन्।
अन्तिम चरणको विजेता,
बीस्ट खेल दोस्रो संस्करणको अन्तिम खेलको अन्तिम स्थानमा
आफ्नो ठाउँ बनाउन सफल व्यक्ति हुनुहुन्छ…
ब्रेट।
बधाई छ। तपाईंको दुई भोट र अरू सबैले एक-एक भोट पाए।
त्यसै डराउनु भएको! तपाईंले जित्नुभयो! घुसमा ९७,००० डलर मात्रै खर्च भयो।
-धेरै गर्व छ।धेरै खुसी छु। -धन्यवाद, साथी।
-तिम्रो लागि धेरै खुसी छु, यार। -मैले कोसिस त गरेँ।
के भयो?
मलाई माफ गर।
निक, तिमी भाइ जस्तै हौ, यार। सबै कुराको लागि धन्यवाद।
-त्यो पैसाको लागि बधाई छ। -तिमीलाई माया छ।
मोनिका, तिमी यहाँको अब्बल खेलाडी हौ।
दुःख लाग्यो तिमी हामीसँग यहाँ हुन सकेनौँ।
तिमी यहाँ भएको भए सायद तिमीले जित्थ्यौ।
-जिम, के तिमीले मलाई भोट दिएनौ? -दिइनँ।
-दिएनौ? -त्यो अगाडीको खेलको बदला थियो।
ओहो, ब्रेट मैले भोट नदिएर कस्तो रिसाएको। रिसाउनु पर्ने के छ?
-उसले ३०,००० लिएर तिमीलाई भोट दिएन? -हो।
यहाँ उभिनु भएकाहरू आधिकारिक शीर्ष ६ हुनुहुन्छ!
"बीस्ट खेल" दोस्रो संस्करणको!
-हारेकाहरूको अघि खुसी मनाउन गाह्रो हुन्छ? -हो।
-हो।
केडी, तपाईं बाहिरिनुभएको छ।
जिम, तपाईं पनि बाहिरिनु भयो।
मोनिका, तपाईं बाहिरिनु भएको छ।
निक पनि बाहिरिएका छन्।
र अन्तिम खेल सुरु गर्नुभन्दा अगाडि,
-मोनिका, यता आउनु हुन्छ? -लौ!
हुनै सक्दैन।
थाहा छ, बाहिरिँदा तपाईं दुःखी हुनुहुन्छ। तर बिदा गर्नुअघि
के तपाईं शीर्ष ६ लाई केही खुलाउन चाहनुहुन्छ…
र बाहिरिएका अरू ३ पनि?
लौ न!
-लौ न! -अगष्ट, तिमीलाई हाँसो लागेको हो?
छैन।
-मैले त्यो सिक्का ५ लाख डलरमा बेचेँ। -ल है!
-किन साँचो कुरा नभनेको त? -बाहिर ल्याऊ।
यो संस्करणमा सबैभन्दा धेरै पैसा जित्नेमा उनी तेस्रो स्थानमा छन्।
-बधाई छ, मोनिका। -गज्जब खेल्यौ।
आखिरमा निक विश्वासिलो रहेनछ।
त्यो रात कमाएको पैसाबारे म इमानदार थिएँ, तिमी थिएनौ।
-त्यसैले तिमीले हार्यौ। -हो, तिमीले साथीहरूलाई शून्य लिएँ ताकि
उनीहरूले धेरै पाऊन् भन्यौ। वास्तवमा तिमीले ५ लाख लियौ।
५ लाख लिएँ भनेको भए, तिमी अहिले यहाँ हुन्थ्यौ।
खैर, उहाँ त्यति निराश पनि हैन होला।
किनकी उहाँ १०,००० डलर लिएर हैन,
५ लाख १० हजार डलर लिएर जाँदै हुनुहुन्छ।
वास्तवमा, बाहिरिएका चारै जना
एक लाख डलरभन्दा बढी लिएर घर जाँदैछन्।
शीर्ष १० मा पुग्नुभएकोमा तपाईंहरू सबैलाई बधाई छ!
दुर्भाग्यवश, तपाईंहरूको बीस्ट खेल यात्रा यहीँ अन्त्य भएको छ।
अब तपाईंहरूको मुटु फुटाउने बेला भएको छ।
बीस्ट खेलमा सहभागी भई प्रतिस्पर्धा गर्ने
मौकाको लागि म आभारी छु। यसले मेरो जीवन नै परिवर्तन गरिदियो।
म ५ लाख डलरको धनी मात्र नभएर,
जिमलाई पनि साथमा लिएर जाँदैछु।
बाहिरको दुनियाँमा नयाँ जीवन सुरु गर्न म एकदमै उत्साहित छु।
र यहाँभन्दा बाहिर हाम्रो भाग्य पक्कै राम्रो हुनेछ।
साँच्चै भन्नुपर्दा,
५० लाख डलर जित्ने अवसर गुमाउँदा नराम्रो त लाग्छ नै।
तर म त्योभन्दा धेरै मूल्यवान कुरा लिएर जाँदैछु,
जुन जिम्मीले दिन सक्ने कुनै रकमभन्दा कता हो कता बढी छ।
र त्यो हो, संसारकै अद्वितीय प्रेम कथा।
यो बिदाई होइन,
फेरि भेटौँला हो।
६ खेलाडी बाँकी
बाँकी रहेका तपाईं छ जना,
कृपया मेरो पछि आउनुहोस्।
यता मैले तपाईंहरूलाई देखाउन चाहेको एउटा कुरा छ।
ढोका खोल।
भव्य समापनमा स्वागत छ!
जहाँ तपाईंहरूमध्ये एक जनाले त्यो ५० लाख डलर जित्नुहुनेछ!
क्या दामी देखिएको! पत्याउनै नसकिने!
यो त कति गज्जबको छ।
बीस्ट खेल, यसको बिशुद्ध रूपमा, एउटा सिमुलेसन हो।
एउटा वैकल्पिक संसार, जसमा यो वर्ष
१०० बलवान र १०० बुद्धिमान पहिलो पटक प्रवेश गरेका छन्।
यो सिमुलेसनले खेलाडीहरूलाई उनीहरूको पहिलेको अनुभवको
सीमाभन्दा पर धकेल्यो।
र तपाईंहरू बस्ने संसारजस्तै,
यो सिमुलेसनको संसार पनि कठोर र क्रूर हुन सक्छ।
र यो पूर्ण रूपमा रोजाईहरूद्वारा नियन्त्रित छ।
यी खेलाडीहरूको भाग्य सधैँ आफ्नै हातमा थियो।
उनीहरूलाई अरूले मार्गदर्शन गरे, र कहिलेकाहीँ यिनको फाइदा पनि लिइयो,
चाहे उनीहरूले त्यो महसुस गरे वा गरेनन्।
उनीहरूले आफ्नो साथमा कसलाई राख्ने भनेर रोजे
र कुन साथीहरूलाई पछाडि छोड्ने भनेर।
उनीहरूले सबैभन्दा बुद्धिमान को थिए भनेर पत्ता लगाए,
र सबैभन्दा बलवान को भनेर लडे पनि।
र, अवश्य पनि आवश्यक पर्दा,
उनीहरूले आफ्ना वरपरका मानिसहरूबाट सत्य लुकाउन रोजे।
हरेक अन्तरक्रिया र सञ्चारले अन्तिममा पुग्नेहरूलाई निर्धारण गरेको छ।
र अब हामीले देख्न लागेको निर्णयले
विजेता निर्धारण गर्नेछ।
यो खेल के हो भनेर मैले भन्नु अघि, पहिला टाइलरले
यी छ वटा प्लेटफर्महरूमध्ये एउटामा उभिन रोज्नुपर्छ।
पोडबाट सबैभन्दा पहिले भोट पाएर आउने उनी नै थिए।
त्यसैले, उनले आफ्नो ठाउँ पहिले रोज्न पाउँछन्।
तपाईंहरूले पाउने एउटै सङ्केत के हो भने यो खेलमा एक-अर्कालाई निशाना बनाउन सकिनेछ।
मलाई लाग्छ पहिलो विकल्प पाएकोले, बाहिरी प्लेटफर्महरूमध्ये
एउटामा जानु नै बुद्धिमानी हुन्छ।
-म यतातिर भएकोले यसैमा जान्छु। -अब पछि हट्न पाइने छैन। ठीक छ।
कार्ल, कृपया उनको मुटु समात।
-ख्याल गरेर है। -हुन्छ।
अब कार्लले टाइलरको मुटु
उसको ठीक अगाडिको स्ट्यान्डमा राख्दैछ।
ह्याना, पोडहरूबाट भोट पाएर आउने अर्को व्यक्ति तपाईं हो।
के तपाईं टाइलरको ठीक छेउमा बस्न हुन्छ, वा टाइलरबाट सकेसम्म टाढा बस्न चाहनु हुन्छ?
मलाई टाइलरमाथि विश्वास छ, तर छेउको ठाउँ कम डरलाग्दो छ जस्तो लाग्छ।
-राम्रो रोजाइ। -हे भगवान।
फेरि पनि, उनको मुटु उनको ठीक अगाडि राखिँदैछ।
अब बल्ल खेल रोचक हुँदैछ। दुवै छेउका ठाउँहरू लिइसकिएका छन्।
र पोडबाट छानिएको तेस्रो खेलाडी, ज्याक, तपाईंको निर्णय के हो?
टाइलर र म सँगै क्युबमा थियौँ।
हामीले धेरै कुरा सँगै भोगेका छौँ। म उसकै छेउमा उभिन्छु।
म छु नि। चिन्ता नगर।
ल, पक्का भयो।
अगष्ट, तपाईंले यहाँ एउटा गाह्रो निर्णय लिनु छ।
हो त। ह्याना, तिमी के सोच्दैछ्यौ?
किन हो कुन्नि, मलाई कोरी मेरो छेउमा आओस् जस्तो लाग्दैछ।
ए कुरो यस्तो पो!
ह्याना, म छेउमा आए निशाना बनाउँदिन।
-धन्यवाद। -तिमीलाई यहाँ ठीक हुन्छ।
-अब कोरीको पालो। -म ह्यानाकै छेउमा जान्छु।
र त्यो अन्तिम प्लेटफर्मसँगै, ब्रेटको ठाउँ आधिकारिक रूपमा पक्का भएको छ।
अब यो खेलको नियम बताउने बेला भयो। यो खेल एकदमै सरल छ।
तपाईंहरूले पालैपालो एकअर्काको मुटुमा बलले हान्नु हुनेछ।
यदि तपाईंको मुटु फुट्यो भने, तपाईंले ५० लाख डलर गुमाएर, मुनि खसेर,
-दोस्रो संस्करणबाट बाहिरिनु हुन्छ। -आङै जिरिङ्ग हुने रै'छ।
टाइलर पोडहरूबाट सबैभन्दा पहिले आएकोले, उनले नै पहिलो प्रहार गर्नेछन्।
र अघिल्लो खेलमा बाँकी तपाईंहरू जुन क्रममा पोडबाट बाहिर निस्किनु भयो,
त्यही नै तपाईंहरूको हान्ने क्रम हुनेछ।
र दुईवटा मुटु नफुटेसम्म यो चलिरहनेछ।
टाइलर, तपाईं तयार भएपछि मन लागेको मुटुमा हन्नुहोस्।
तर याद राख्नुस्, तपाईंको निर्णयले उनीहरू बाहिरिन सक्छन्,
उनीहरूको हातबाट ५० लाख डलर खोसिन सक्छ। र त्यो सबै तपाईंको कारणले हुनेछ।
हामी सबै धेरै नजिक छौँ। यो कुनै व्यक्तिगत कुरा होइन।
मलाई लाग्छ म यता छेउतिर हान्छु।
पहिलो चरण पार गर्छु, हेर्छु कसले मलाई निशाना बनाउँछ,
अनि त्यसपछि म कसलाई निशाना बनाउने भनेर निर्णय लिन्छु।
आम्मै, कस्तो डरलाग्दो!
ह्याना, तपाईं बाहिरिनबाट झन्डै दुई इन्चले बच्नुभयो।
के तपाईं बदला लिनुहुन्छ?
ह्याना, कसम मैले तिम्रोमा निशाना लगाएको होइन है।
यो सायद गलत निर्णय होला, तर म शान्तिको बाटो रोज्छु।
साँच्चै? तपाईं कसैलाई निशाना नबनाउने?
ह्यानाले आफ्नो प्रहार खेर फाले। अब, ज्याकको पालो।
मलाई लाग्छ अहिलेको लागि बाहिर हान्नु नै मेरो हितमा छ।
भर्खर के भयो, हेर्नुस् है। दुवै बुद्धिमान खेलाडीहरूले
आफ्नो बल मुनि फाले। कसैलाई निशाना समेत बनाएनन्।
-अगष्ट, तपाईं के सोच्दै? -म टाइलरलाई निशाना बनाउँछु
योसँगै लगातार तीन जना प्रतियोगीले आफ्नो बल मुनि फालेका छन्।
र म यो स्पष्ट पार्न चाहन्छु कि, दुई जना बाहिर नभएसम्म खेल रोकिँदैन।
-कोरी, के सोच्दै हो? -म बीचकोलाई नै हान्छु।
ज्याक, व्यक्तिगत रूपमा नलिनु है। दुई जनालाई बाहिर निकाल्नु नै छ।
ल, भैगो नि।
म अभ्यासको लागि हान्छु।
-राम्रो हान्यो, ब्रेट। -निशाना त राम्रै थियो।
त्यो प्रहारपछि मलाई ढुक्क भइरहेको छ, जिम्मी।
पहिलो चरण सकियो। अब फेरि टाइलरबाटै दोस्रो चरण सुरु गरौँ।
यहि दिशातिर हान्छु।
ह्याना, तपाईं यस्तै चुप रहेमा
हान्नुअघि नै उनीहरूले तपाईंलाई निकाल्छन्।
ज्याकलाई अघि नै एकपटक हानिसकेकोले, म ज्याकलाई नै हान्छु।
उसले अरू कसैलाई छान्छ होला सोचेको थिएँ।
-ज्याक, तपाईंलाई निशाना बनाइएको छ… -धेरै पटक।
अब तपाईंले पनि मुनि खाडलमा हान्ने कि…
म पनि अरू सबैको जस्तै रणनीति अपनाउँछु।
त्यतैतिर एक सामान्य प्रहार मात्र गर्छु।
-ठीकै छ, ज्याक। हामी बुझ्छौँ। -ल हेरौँ त।
-ज्याक। -माफ गर्नुस्।
के गरेको?
कोरीलाई कता भनेर सोधिरहनु पर्दैन।
अब पो रमाइलो हुँदैछ। देखिराखेकै कुरा भन्नुपर्दा,
यहाँ दुई खेमा बनेको जस्तो देखिन्छ।
ज्याक, म तिम्रैमा हान्छु है।
सबैको एउटै रट जस्तो भइसक्यो, "ल ज्याकलाई नै हानौँ।"
-म चैँ कोरीकोमा हान्छु होला। -कोरी, उनले हाने भने बदला लिने?
-म त अझै पनि ज्याकलाई नै हान्छु होला। -यहाँ निशानामा पर्ने म एक्लै मात्र हो र?
ज्याकलाई हान्दै नहान्ने?
मलाई त्यस्तो लाग्दैन, किनभने उछिट्टिएर मेरैमा लाग्न सक्छ।
-हामी साथी पनि हौँ, त्यसैले जित्ने आशा छ। -हो।
-तर… -त्यो पनि हो।
-त्यसोभए मलाई नै हान्ने हो? -म फेरि ज्याकलाई नै हान्छु।
ल, ज्याकलाई नै हानौँ।
-ज्याक, यो व्यक्तिगत होइन। -व्यक्तिगत होइन भन्न त तिमीलाई सजिलो छ नि,
सबैले तिमीलाई निशाना बनाउँदा, रमाइलो हुँदैन।
तपाईंले उनीहरूलाई हराए उनीहरूले हान्न पाउँदैनन्।
उनले मुटु त फुटाएनन्, तर एउटा क्यामेरा भने फुटाए।
ह्याना, तिमी पक्षमा कि विपक्षमा?
म तिम्रो विपक्षमा छु, अगष्ट।
कस्तो लागिरहेको छ, ज्याक?
खासै राम्रो छैन। भर्खरै एउटा किकले ५० लाख डलर गुमाएँ।
यसले सोच्न पनि नसक्ने गरी दुख्छ।
यो खेलमा यति धेरै मिहिनेत गरिन्छ, ४१ दिनसम्म आफ्नो पूरै शक्ति लगाइन्छ।
अनि अन्त्यमा कसैले सोझै तिम्रो मुटुमा बल हानेर हार्नुपर्दा,
त्यो संसारकै सबैभन्दा नराम्रो अनुभूति हो। साँच्चै…
ज्याक, यो व्यक्तिगत केही थिएन, साथी। म साँच्चै मनैदेखि भन्दैछु।
तिमीले जति भने पनि हुन्छ, तर जब किकले सिधै मुटुमै लाग्छ…
त्यो बीचमा अरू जोकोही पनि हुन सक्थ्यो,
-र म त्यही ठाउँमा नै हानिरहेको हुन्थेँ। -यो कुरा नगरौँ न।
ज्याक, म माफी माग्छु है।
साँच्चै भनेको।
कोरी, तपाईंले उनको मुटु फुटाएकोले, तपाईंले 'झरिदेऊ' भन्नुपर्छ।
भन्दाखेरि रुँदै नभन, यार। अलि जोस चाहियो मलाई।
-झारिदेऊ। -गर्देऊ।
तिमीहरू पनि खेल्न थाल न। म फेरि यस्तो गर्न सक्दिनँ।
म सक्दिनँ, म कसैलाई निकाल्न सक्दिनँ।
यसैसाथ, अब पाँच जना प्रतियोगी बाँकी छन्।
जसमध्ये एक जनाले त्यहाँको ५० लाख डलर जित्नेछन्।
हामीले अझै तपाईंमध्ये एक जनालाई हटाउन बाँकी छ।
सबैले ह्यानालाई हानौँ।
हो, कोरीलाई अघि सरेर यो गरिहाल्न भन। सबैको लागि यही नै उत्तम हुन्छ।
ब्रेट, तपाईं तयार भएपछि।
ह्याना, म अहिले टाइलर, अगष्ट, वा कोरीसँग दुश्मनी गर्न चाहन्नँ।
त्यसैले यो पटक मैले तिम्रैमा हान्नुपर्ने भयो।
लौ आयो।
उनले ह्यानालाई हान्छु त भने,
तर झण्डै कोरीलाई लाग्यो।
-माफ गर। त्यो तिम्रो लागि थिएन। -थाहा छ, हानेको होइन।
ल, टाइलरलाई एउटा बल देऊ।
अब तिमीहरूमध्ये कोही मलाई हान्न आउने हो?
तिमीलाई हान्दिनँ, टाइलर। थाहा छ नि।
-हो। -हान्छौ र?
-सजिलो निशाना तिमी नै हौ। -ल ठिक छ, यार।
होइन, टाइ, मैले जिस्केको, ठट्टा गरेको। मजाक हो के, यार। म तिमीलाई हान्दिनँ।
-मेरो प्लान तिमीलाई थाहा छ। -ह्याना, तपाईं उनलाई हान्ने त?
म टाइलरलाई हान्दिनँ, किनकि मलाई लाग्छ मेरो ज्यान नै खतरामा छ।
ह्यानालाई हान। सबैले ह्यानालाई हान्ने हो।
उसलाई निकाल्यौ भने, हामीले मौका पाउँछौँ।
तिमीले उसलाई ननिकाल्दा, म निस्कन सक्छु। कुरा बुझ्यौ नि?
यो चरण सुरक्षित खेल्छु, अनि हेर्छु उनीहरूले कुरा राख्छन् कि नाइँ।
टाइलर, ह्यानालाई हान।
-उसले तिमीलाई हान्दिनँ। -त्यसोभए कसलाई हान्दै त, ह्याना?
मैले ब्रेटलाई पहिले उसलाई हान्दिनँ भनेकी थिएँ,
तर त्यो उसले मलाई हान्नुभन्दा अगाडिको कुरा हो।
त्यसैले यसो गर्नु नै सही लाग्छ।
यदि उनले मुटुमा हानेमा, खेल खत्तम।
ह्याना, बिन्ती मेरो मुटु नहान है।
-अब पालो अगष्टको। -ह्याना।
ए, ह्यानालाई पो हान्ने?
-म केही चरण खेल्दिनँ। -ज्याकलाई आउट गरेकोमा पछुतो लागेर हो?
हो, एकदमै। हामी सबै मान्छे हौँ। सबैको मुटु हुन्छ, भावनाहरू हुन्छन् अनि…
तर कि तपाईं घर जाने हो, कि उनीहरूमध्ये एक।
टाइलर, कोरीलाई हामीसँग मिल्न भन्नुपर्छ कि? हामीसँग मिल्नैपर्छ भन्दिने हो कि?
-मन लागेको गर, यार। -ऊ केही नगरी बसिरह्यो भने,
हामी तीनै जना जोखिममा पर्छौँ। उसले तिमीलाई हान्न सक्छे।
कोरी, खेल्नुपर्छ।
अँ, म खेल्दैछु। अब त खेल्नैपर्यो, साथी हो।
ह्याना, अहिले तपाईंलाई ताकी रहेका तीन जनालाई दुश्मन नबनाउने हो भने,
मैले उनीहरूसँग मिल्नै पर्छ।
विश्वास गर, ह्याना, म यो गर्न चाहन्नँ। मैले तिमीलाई वचन दिएको थिएँ।
ह्याना, तिम्रो छेउमा आए, म तिमीलाई हान्दिनँ।
तीन जना बलवानहरू खेलमा बाँकी एक मात्र बुद्धिमानको विरुद्ध लागेका छन्।
यो खेल हो र व्यक्तिगत लिनु हुँदैन भन्ने म बुझ्छु।
तर नराम्रो त लाग्छ नै।
कोरी, म अर्को एउटा कुरा पनि भन्छु।
अझै अरू चुनौतीहरू आउनेछन्।
यदि तिमी साँच्चै ५० लाख जित्न चाहन्छौ भने,
के तिमी कम खतरा आँकेको व्यक्तिसँग
-अघि बढ्न चाहन्छौ? -यो रोचक तर्क हो।
जब ठूलो खतरालाई बाहिर निकाल्न सकिन्छ भने उनलाई किन निकाल्ने?
हानिहाल, कोरी।
र हत्यारा फिर्ता आएका छन्।
-खेल्नैपर्यो। -झण्डै मुटुमा लागेको।
म ह्यानालाई हान्न सक्दिनँ किनभने मैले वचन दिइसकेको छु।
इमानदारी नै सबैभन्दा महत्त्वपूर्ण कुरा हो।
-मलाई फेरि हान्यौ भने… -मलाई थाहा छ।थाहा छ।
म तिमीलाई हान्छु। टाइलरले पनि सायद हान्नेछ।
यो एक पटकलाई म छुट दिँदैछु।
म ह्यानालाई हान्छु।
मैले तिमीलाई मेरो कारण भनिसकेँ, म तिम्रो अगाडि झुटो बोलिरहेको छैन।
जे सही लाग्छ त्यसैको लागि हान।
यो मेरो लागि सबैभन्दा उत्तम चाल मात्र हो।
टाइलर, हानिरहनुपर्छ।
ह्यानालाई हान। हामी सबले ह्यानालाई हान्दैछौँ।
ह्यानालाई हान न, बिन्ती।
तपाईं कसैलाई आउट गर्न खोज्दै हो?
म प्रयास गर्दैछु…
टाइलर।
-ह्यानालाई हान्ने। माफ गर है, ह्याना। -ओहो, बिना कुनै उक्साहट।
भनेपछि टाइलर, तपाईं नक्साको ठीक अर्को छेउमा निशाना लगाउने?
-सबैभन्दा टाढाको व्यक्तिलाई? -हो। म हान्छु।
हे भगवान।
सबै जना मिलेर आफ्नो विरुद्धमा लाग्दा साह्रै नराम्रो लाग्ने रहेछ।
-टाइलर, के यही हो त? -के यही निर्णायक प्रहार हो?
हे भगवान।
धन्यवाद। धन्यवाद, टाइलर।
यो खेलमा तिमीले मलाई साँच्चै जीवनदान दियौ।
माफ गर है, यार।
यस्तो किन हुनुपर्यो, मैले बुझिनँ। हामीले पूरै खेल सँगै खेल्यौँ।
-मैले सोच्दै नसोचेको कुरा भयो। -माफ गर।
तिमीले त्यसो किन गर्यौ, मलाई थाहा छैन। साँच्चै थाहा छैन।
म… मेरो कुनै भावना नै छैन जस्तो छ। म त स्तब्ध छु।
हामी सबैले ह्यानालाई तारो बनाएकोले मलाई नराम्रो लाग्यो।
त्यसैले खेल अलिकति बदल्ने सोचेँ।
मैले त केही न केही जितेर घर जान्छु भन्ने आशा गरेको थिएँ।
अनि ४१ दिनपछि रित्तो हात घर फर्किनु साह्रै नरमाइलो लाग्ने रहेछ।
तर रमाइलो भयो, यार। राम्रा यादहरू बने। म बिर्सिने छैन।
हामीले सँगै बिताएका ती सबै पलहरू, यार। एकदमै रमाइलो भयो।
तिमी असल मान्छे हौ। तिमीले जिते हुन्थ्यो।
-मलाई माफ गर, यार। -केही छैन। मतलब…
-माफ गर है। -अँ।
यार, यो खेल तिमीले जित्थ्यौ।
-तिमी खेलमा नभए मेरो जित्ने सम्भवना हुन्छ। -अँ।
मलाई माफ गर, यार।
-सबै ठीक छ, यार। हामी ठीक छौँ। -मैले भनेको थिएँ नि।
हामी ठीक छौँ, यार। ठीक छौँ। म अझै पनि तिमीले जितेको हेर्न चाहन्छु।
तिमी मेरो मान्छे हौ, तिमीले जित, यार।
मलाई माफ गर, यार।
सबै ठीक छ, यार।
-ठिक छ। शुभकामना। -तिमीलाई जित्न सक्दिनँ।
तिमीले भन्दा खुसी लाग्यो।
मनैदेखि भनेको।
तपाईंको इसारामा।
धेरै माया छ, यार।
झारिदेऊ।
त्यो सार। जाऊ! हान!
राम्रो गर्यौ, अगष्ट!
दोस्रो सबैभन्दा धेरै भोट कसले पायो? अगष्टले। र यससँगै,
तपाईं चार जनासँग ५० लाख डलर जित्ने २५ प्रतिशत मौका छ।
र तपाईंहरू नै आधिकारिक शीर्ष ४ हो।
अब हामी भन्न सक्छौँ कि हामी बीस्ट खेलको त्यो चरणमा आइपुगेका छौँ
जहाँ अन्तिममा बाँकी रहेका गठबन्धनहरू पनि टुटेका छन्।
४ खेलाडी बाँकी
तपाईंलाई कस्तो लाग्दैछ?
के भनूँ, म एकदमै दुःखी छु।
साँच्चै गाह्रो भयो। ऊ यहाँ मेरो घनिष्ठ साथीहरू मध्ये एक थियो।
साँच्चै नराम्रो लाग्यो।
हामी सबैले ह्यानालाई तारो बनाइरहेका थियौँ। अनि उसलाई रुन लागेको देखेपछि
त्यही बेला मैले आफ्नो निर्णय लिएँ।
मैले आफैँलाई भनेँ कि म ऊप्रति यस्तो गरिरहन सक्दिनँ।
घरमा रहेका मेरा कलिला छोराहरू,
उनीहरूले यो हेर्नेछन्, र उनीहरूका लागि असल उदाहरण बन्न चाहन्छु।
ओहो।
अनि, म चाहन्छु कि उनीहरूले सधैँ कमजोरको पक्षमा उभिउन…
निमुखाको, खाँचोमा परेको व्यक्तिको। त्यसैले मैले हुर्किँदा पनि त्यही गरेँ, र
-वाह। -मैले त्यहाँ पनि त्यही गर्नुपर्यो।
दुर्भाग्यवश, यो खेलमा दुई जना घर जानुपर्यो।
सोचेकै थिइनँ। अगष्ट अब्बल प्रतिस्पर्धी हो। टाइलरले ठीक भन्यो।
उसले यो खेल जित्न सक्थ्यो।
यी अन्तिम चार खेलाडीले अहिलेसम्म भोगेको सायद सबैभन्दा कठिन कुरा पछि,
हामीले उनीहरूले पहिलो एपिसोडमा खिचेका प्रत्येक सन्देश बजायौँ।
ताकि उनीहरू यहाँ किन छन्, याद आओस्।
थाहा छ तिमी थाकेका छौ। तर सुन, तिमी अगाडि बढिरहनुपर्छ।
तिमीले आफ्नो सर्वस्व दिनुपर्छ। यो सबै केको लागि गर्दैछौ, त्यो सोच।
आफ्ना ती तीन प्यारा छोराहरूको बारेमा सोच। तिमीले यो उनीहरूको लागि गर्नुपर्छ।
तिमीले उनीहरूलाई एउटा राम्रो जीवन दिनुपर्छ।
उनीहरूले चाहेका र इच्छाएका कुराहरू तिमीले दिनुपर्छ।
विशेष गरी तिम्री श्रीमतीको लागि, कोरी। उनले गरेका त्यागहरूको बारेमा सोच।
उनी सबैभन्दा महत्त्वपूर्ण छिन्। उनी तिम्रो आड र आधार हुन्।
कहिल्यै नछोड, कहिल्यै हार नमान। आफ्नो ज्यान दिएर लाग। बुझ्यौ?
के छ, यार?
तिमी यहाँसम्म आइपुग्यौ। यहाँसम्म पुग्छु सोचेकै थिएनौ।
भर्खर मार्चमा इन्गेजमेन्ट भएको थियो।
उनलाई छोड्न सजिलो थिएन।
तिमीलाई थाहा छ अमान्डाले तिम्रो लागि कति त्याग गरिन्।
त्यो पैसाको लागि योजना बनाएर तिमी यहाँ आएको थिएनौ।
तिमीले यो सम्भव छ भनेर कहिल्यै सोचेका थिएनौ।
त्यो पैसाले के गर्छ, थाहा छ?
तिमी घर किन्न सक्छौ, बच्चा पाउन सक्छौ, अमान्डाको ऋण तिर्न सक्छौ।
तिमी यहाँसम्म पुग्न आएको होइन। लडिराख।
एकचोटि सम्झ त, त्यो बेला तिमीलाई कस्तो महसुस भएको थियो?
त्यो ब्लकहरूको पहिलो चुनौतीमा, र तिमी कति डराएकी थियौ।
तर जसरी तसरी, हरेक चुनौती पार गर्दै, तिमी अन्तिमसम्म आइपुग्यौ।
त्यो कुरा सोच र याद राख।
र सबै आत्म-शङ्का र डरका बीचमा पनि आत्मविश्वास राख।
तिमी सबै साना नानीहरूका लागि गर्दैछौ, आफूलाई नि गनेर,
जसलाई ऊ योग्य छैन जस्तो लाग्थ्यो, वा जसले साथहरू पाएनन्।
म तिमीलाई यति भन्न चाहन्छु… कहिल्यै हार नमान।
र तिमीले दिएको उत्कृष्ट नै काफी छ।
टाइलर, हेर त तिमी कहाँबाट आएको हौ। हेर त कति टाढा आइपुग्यौ।
यहाँसम्म आइपुग्न तिमीले के गरेनौ।
जे गर्नुपर्छ, गर्ने। हामीले आफूलाई सधैँ यही त भन्दै आएका हौँ।
तिमी एकदमै नजिक छौ। अहिले हार नमान। मलाई थाहा छ यो गाह्रो छ।
तिमी आफ्नो परिवारबाट टाढा बसेको कति भइसक्यो।
तिम्रो लक्ष्य श्रीमतीको ख्याल राखेर आफ्ना छोराछोरीलाई राम्रो जीवन दिनु हो।
यो पैसाले तिम्रो र तिम्रो परिवारलाई के गर्छ भन्ने कुरा याद राख।
ध्यान केन्द्रित गर, सम्बन्ध बनाइराख, असल मान्छे बनिरह।
भविष्यमा यसले पक्कै राम्रो फल दिनेछ।
माया छ, यार।
तपाईं चार जनासँग ५० लाख डलर जित्ने २५ प्रतिशत मौका छ।
र तपाईंहरू आधिकारिक शीर्ष ४ हुनुहुन्छ।
तपाईंहरूले एक महिना अघिको आफूसँग कुरा गरिसक्नुभयो।
मेरो विचारमा अब अर्को खेल सुरु गरौँ र तपाईंहरूमध्ये एक जनालाई बाहिर निकालौँ।
यो संस्करणको पूरै विषयवस्तु बलवान विरुद्ध बुद्धिमान रहेको छ।
र यो खेल ठ्याक्कै त्यही बारेमा हो।
शीर्ष ३ मा पुग्न तपाईंहरूलाई दुवै चाहिन्छ। के तपाईंहरू तयार हुनुहुन्छ?
-तयार। -पोलहरू तल झारिदेऊ।
-के ठट्टा गरेको? -माथि एउटा बटन छ।
-बटन? -तपाईंहरू सबैले यी चिन्नुहुन्छ?
-अँ। -हजुर।
एकैछिनमा, जब म १६ ब्लकको प्याटर्न मिलाएर सिध्याउँछु,
तपाईंहरूको प्ल्याटफर्म तल खस्नेछ र तपाईंहरू ती पोलहरूमा झुन्डिनुहुनेछ।
हामी सोचिरहेका छौँ कि यो बटनको ट्विस्ट के हो।
आफ्नो बटन छुने पहिलो व्यक्तिले प्ल्याटफर्महरूलाई माथि ल्याउनेछ
र यहाँ आएर स्मरणशक्तिको आधारमा १६ ब्लकको प्याटर्न मिलाउनुपर्नेछ।
त्यसो गर्नुभयो भने,
तपाईंले कसलाई बाहिर निकाल्ने भनेर रोज्न पाउनुहुनेछ।
तर यदि तपाईंले गलत तरिकाले बनाउनुभयो भने, तपाईं बाहिरिनुहुनेछ।
-र बाँकी तीन जना अघि बढ्नेछन्। -हे भगवान।
वाह।
यो संस्करणको पूरै विषयवस्तु यही हो, यसलाई शक्तिको खेल बनाउन सक्नुहुन्छ र
पोलमा को लामो टिक्छ भनेरहेर्न सक्नुहुन्छ।
वा यसलाई चतुऱ्याइँको खेल बनाउन सक्नुहुन्छ। यसलाई याद गर्नुहोस्, सबै दाउमा लगाउनुहोस्,
र प्याटर्न फेरि बनाउने प्रयास गर्नुहोस्। तपाईंहरू मिलेर काम गर्न सक्नुहुन्छ।
के तपाईं जोखिम लिने व्यक्ति बन्न चाहनुहुन्छ?
यहाँ अरू कसैलाई विश्वास गर्नुपर्ने हुनसक्छ, बहकाउँदैनन् भनेर।
कि तपाईंहरू झुन्डिरहर अरूले गल्ती गरून् भनेर प्रार्थना गर्नुहुन्छ?
तिमीहरू के भन्छौ?
तिमीहरू प्याटर्न प्रयास गर्न चाहन्छौ कि झुन्डिन मात्र?
म व्यक्तिगत रूपमा पोलमै झुन्डिन रुचाउँछु। सहनशक्तिको खेल… र जो पहिले खस्छ।
ह्याना, बुद्धिमानबाट तपाईं मात्र बाँकी हुनुहुन्छ।
तपाईं प्याटर्न मिलाउने प्रयास गर्नुहुन्छ?
बाहिरिनुभन्दा त प्रयास गरेरै बाहिरिनु राम्रो मान्छु।
-के तपाईंले १६ वटै गर्न सक्नुहुन्छ? -१६ वटा त गाह्रो छ।
-म तिमीलाई मद्दत गर्छु। -तिमीलाई मद्दत गर्छौं।
मद्दत गरेर तपाईंहरूमध्ये एकले आफ्नो लागि खाल्डो खन्दै हुनुहुन्छ।
-त्यो त हो। -साँच्चै सुरक्षित रहने एउटा बाटो भनेको
१६ ब्लकको प्याटर्न याद गरेर बटन थिच्ने हो।
के सोच्दै हुनुहुन्छ?
मलाई लाग्दैन कि म एक्लैले १६ वटा याद गर्न सक्छु।
यदि तपाईंले प्रयास गर्नुभएन भने, तपाईं बाहिरिनुहुन्छ जस्तो लाग्छ?
हो। मैले पूरै याद गरेर त्यो गर्नैपर्छ।
हामी पहेँलो ब्लकबाट सुरु गर्नेछौँ। दुई नम्बरको ब्लक नीलो हो।
अर्को हरियो। पहेँलो, नीलो, हरियो, हरियो,
रातो, रातो, पहेँलो, पहेँलो, नीलो, रातो, हरियो, रातो।
यदि तपाईंहरू पोलमा चढिसक्नुभएको छैन भने चढ्नुहोस्।
जब म त्यो १६ औँ ब्लक राख्छु,
ठीक त्यही बेला तपाईंहरूको प्लेटफर्म खस्नेछ।
झुन्डिनु भएन र खाल्डोमा खस्नु भयो भने, तपाईं बाहिरिनु हुन्छ।
अनि अन्त्यमा, नीलो।
प्लेटफर्महरू खसाल्देऊ।
खेल सुरु भयो।
के तपाईंहरू अरू कसैमाथि भर पर्नुहुन्छ?
वा आफ्नो भविष्य आफ्नै हातमा लिनुहुन्छ?
यो ढाँचा याद गर्नुहोस्।
तर जे भए पनि, एकजना त बाहिरिन्छ नै।
सुरक्षित हुनुहुन्छ। ओर्लिए हुन्छ। यता आऊनुस्, ब्रेट।
केहीले उसलाई सहयोग गर्दैछन् जस्तो लाग्छ। किनकि उनले यति छिटो
त्यो सबै याद गर्न सक्ने कुरै हुँदैन।
सबभन्दा ठूलो कुरा उनले पक्का गरेको
प्याटर्न के हुन्छ भन्ने हो। अहिलेसम्म आफ्नै स्मरणले गर्दैछन्,
कसैले सहयोग गरेको छैन।
यदि उनले यो गर्न सफल भए भने, एकजनाले साँच्चै ५० लाख डलर गुमाउनेछ।
-ठीक छ। दुईटा रातो। -ओहो।
तिमीले दुईटा रातो भन्यौ?
हो।
-दुईवटा रातो। ठीक छ। -ओहो, पर्खनु। कोरीले ढाँट्न पनि सक्छन्।
उसलाई दुईवटा रङ्ग साट्न केले रोकिरहेको छ र?
सिटीमा विश्वास गरेको एकमात्र व्यक्तिबाट भर्खरै धोका पाएँ।
-कोरीले गलत ब्लक भनेमा उनी बाहिरिन्छन्। -दुईटा पहेँलो।
-दुईटा पहेँलो? -दुईटा पहेँलो।
-ह्याना, तपाईं यो योजनामा संलग्न हो? -होइन।
टाइलर एक शब्द पनि बोलिरहेका छैनन्। उनी पूरै कोरीमाथि भर परिरहेका छन्।
-रातो। -हे भगवान।
-मलाई थाहा छैन यार। म आत्तिएको छु। -नीलो।
तिमीलाई कस्तो हुँदो हो,सोच्न सक्दिनँ।
म यसलाई पक्का गर्छु।
ल, यो आधिकारिक रूपमा पक्का भयो। तपाईंलाई लाग्छ यो सही १६ वटा हो,
-जसले तपाईंलाई अन्तिम ३ मा पुर्याउँछ? -मलाई त्यस्तै आशा छ।
यदि यो १६ ब्लकको ढाँचा मैले राखेको ढाँचा जस्तै दुरुस्तै भयो भने,
यो प्लेटफर्म हरियो हुनेछ,
र तपाईं तीनमध्ये एकजना ब्रेटको दयामा पर्नुहुनेछ।
तर यदि यो खस्यो भने, सबै अगाडि बढ्नेछन् र ब्रेट बाहिरिनेछन्।
तीन, दुई, एक।
नतिजा देखाऊ।
-उसले गर्यो! -मलाई विश्वासै लागिरहेको छैन।
ल, भइहाल्यो नि, यार।
ब्रेटले अब अन्तिम ३ मा आफ्नो स्थान पक्का गरेका छन्।
मलाई लाग्यो कि यसमा मैले एउटा चाल चल्नै पर्छ।
स्याबास, ब्रेट!
अब, दुर्भाग्यवश, रमाइलो भाग सकियो। अब तपाईं तीनजना खतरामा हुनुहुन्छ।
ब्रेट पहिले नै तनावमा देखिनुहुन्छ। कसरी निर्णय लिनुहुन्छ?
भविष्यमा कसलाई हराउन सकिन्छ भन्ने सोच्ने हो कि?
-त्यो पनि एउटा पक्ष हो। -कसैलाई बचाउनुभयो र
-अर्को खेलमा उसैले निकाल्यो भने के हुन्छ? -आखिरमा यो एउटा खेल हो, र यो सजिलो छैन।
यो मेरो लागि सबैभन्दा गाह्रो हो।
मलाई माफ गर, तर…
ह्याना, म तिमीलाई छान्दैछु।
कस्तो लागेको छ, ह्याना?
थाहा थियो, छिटो बटन थिच्न सकिनँ भने नतिजा यही हुनेछ भनेर।
साँच्चै, तिमीहरूसँग यहाँ हुन पाउँदा धेरै गौरवान्वित महसुस गरिरहेकी छु।
र पक्कै पनि, यहाँ खसालिँन लाग्दा मेरो मन दुखेको छ।
तर यस्ता मान्छेहरू रहेर म जानुमा मलाई ठीकै लागेको छ।
तयार भएपछि, ब्रेट।
-ह्याना, बीस्ट खेलबाट बाहिरिनु भएको छ। -ल। उसलाई झारिदेऊ।
योसँगै, अन्तिम बुद्धिमान व्यक्ति बाहिरिए। मलाई यो हटाउन दिनुहोस्।
कोरी! ब्रेट! टाइलर!
अब आधिकारिक रूपमा विजेता बलवानहरूको टोलीबाट एक हुनेछ।
तपाईं तीन जनामध्ये एक जनाले त्यो ५० लाख डलर जित्नुहुनेछ।
ल है!
-हे भगवान्। यो त अचाक्ली भयो। -कस्तो गजब!
-गजब छ यार। -बाफ्रे।
३ खेलाडी बाँकी
सज्जनहरू, हामी समय खेर फाल्ने छैनौँ।
हामीले अब तपाईंमध्ये थप एकलाई निकाल्न लागेका छौँ।
र अन्तिम दुई जना मात्र बाँकी राख्नेछौँ।
तपाईंहरू सबैजना आ-आफ्नो पोडियम पछाडि गएर उभिनुहोस्।
अन्तिम घुसमा स्वागत छ।
अब तपाईंहरूमध्ये कसैले पैसा पाउने यो अन्तिम पटक हुनेछ।
त्यहाँ रहेको त्यो ५० लाख डलरको महापुरस्कार बाहेक!
यदि जित्छु जस्तो लाग्दैन भने, सायद यहीँ केही पैसा लिनुपर्छ।
-ठुलै हुनुपर्छ है, जिम्मी। -ठुलै हुनेछ।
सबैको एउटा मूल्य हुन्छ।
सुरु गर्नको लागि, आफ्नो हात बाकसभित्र हाल्नुहोस्।
हत्कडी लगाइदेऊ!
अब तपाईंहरू तीनै जनालाई आफ्नो बाकसमा हत्कडी लगाइएको छ।
पूरै फसेजस्तो भयो।
यसलाई अझै तनावपूर्ण बनाउन… उनीहरूको सिसामा बाफ लगाइदेऊ!
ओहो, यो त अचाक्ली भयो।
अरुले कहिले बटन थिच्छन् भनेर तपाईंले देख्नुहुने छैन।
एकैछिनमा तपाईं प्रत्येकको स्क्रिनमा एउटा पैसा गन्ने मेसिन देखा पर्नेछ।
र यो कहिले रोकिन्छ भनेर केही भन्न सकिँदैन।
अनि कप्तान घुसमा जस्तै, जसले सबैभन्दा पहिले आफ्नो बटन थिच्छ,
उसले स्क्रिनमा भएको पैसा पाउनेछ।
तर कप्तान घुस भन्दा फरक, यदि घुस लिनुभएमा, तपाईं बाहिरिनु हुनेछ।
अनि बाँकी दुई जनाले त्यो ५० लाख डलरको लागि प्रतिस्पर्धा गर्नेछन्।
यो त गजबै हो यार।
यो त अचाक्ली भयो।
यो त अचम्मै भयो।
कोरी, तपाईंसँग १७,००० डलर मात्र छ, थाहा छ नि?
यदि तपाईंले बटन थिच्नुभएन वा उनीहरूमध्ये कसैले पहिले थिचे
र तपाईंले अन्तिम खेलमा हार्नुभएमा, तपाईं १७,००० लिएर घर जानुहुनेछ।
तर अर्कोतर्फ, तपाईंले बटन थिच्नु भएन र अर्को खेल जित्नुभयो भने,
तपाईं ५० लाख डलर लिएर घर जानुहुनेछ।
-यो ठूलो बाजी हो। -एकदमै।
तपाईंले १,९०,००० जित्नुभो र तपाईंले एक लाख।
तर पनि, यो पैसा गन्ने मेसिन निकै माथिसम्म जानेछ।
तपाईंहरूले गम्भीर भएर सोच्नुपर्नेछ
कि तपाईंले पक्का पैसा लिन हो वा ५० लाख डलरको लागि सबथोक दाउमा लगाउने हो?
यो कतिसम्म पुग्छ होला भनेर मलाई जान्न मन लागिरहेको छ।
-मलाई पनि। -ब्रेट, तपाईं के भन्नुहुन्छ?
तपाईंले पहिले भन्नुभएको थियौ, २,५०,००० डलर तपाईंको रोजाइको रकम हो।
हो… अहिले परिस्थिति बदलिएको छ।
तपाईंले साँच्चै आफ्नै आँखा अगाडि ५० लाख डलरलाई हेरिरहनु भएको छ।
आँखै अगाडी, नदेख्ने कुरै हुँदैन।
ल, यति भनिसकेपछि…
पैसा गन्ने मेसिन सुरु गर।
-हेरौँ तपाईंहरूको मूल्य कति रहेछ। -फेरि यो देख्दा गजबै लाग्यो यार।
-हो, फेरि फर्कियो। -यो त औधी नै भयो।
-५०,००० डलर। -कति छिटो।
गार्ड्सले यो मेसिनमा देखिए बराबरको रकम त्यहाँ भुइँमा खन्याइरहेका छन्।
-हामी एक लाख डलरमा पुगिसक्यौँ। -अझै बढ्दै जाओस्।
यदि तपाईंले अहिले नै बटन थिच्नु भयोभने, त्यो पैसाको थुप्रो तपाईंले पाउनु हुनेछ।
दुई लाख डलर। यो त गजब हो।
कस्तो लागिरहेको छ?
-रमाइलै छ भनौँ न। -पैसा हो, यार।
सुन्दा अचम्म लाग्ला तर तेस्रो हुनेको पैसा धेरै हुनेछ,
-दोस्रो हुनेको भन्दा। -त्यो बबाल हो।
अहिले नै थिच्नुभयो भने त झन् धेरै पैसा!
यो पक्का पाउने ४,१०,००० डलर हो। यो धेरै ठूलो रकम हो।
-म यहाँ मेरो परिवारको लागि लडिरहेको छु। -बाबा।
यदि मलाई पाँच लाख डलरको प्रस्ताव आयो भने
म पक्कै लिनेछु किनकि त्यसले मेरो परिवारको भविष्य बनाउँछ।
उनीहरूलाई राम्रो जीवन दिन चाहन्छु
तपाईंहरू पाँच लाखको नजिक पुग्दै हुनुहुन्छ। एउटा बटन थिच्नुहोस्,
अनि तपाईंले पक्का पाँच लाख डलर पाउनुहुनेछ।
यसलाई अझ रोचक बनाउन, अब पैसा गन्ने मेसिन ५ सेकेन्ड रोकिनेछ।
तपाईंहरूमध्ये कसैले नलिएमा, त्यो काउन्टर बढ्दै जानेछ।
तर तपाईं पर्खिँदा अरू कसैले पहिले बटन थिचेर सबै लान सक्छन्।
पाँच, चार, तीन,
दुई, एक। पैसा गन्ने मेसिन सुरु गर।
-यो झन् बढिरहेको छ। -कार्लले पनि पैसा थपिरहेका हुन्?
छ लाख।
यो तपाईं र तपाईंको परिवारको लागि पक्का पाउने पैसा लिने मौका हो।
कस्तो लागिरहेको छ, कोरी? हामीमध्ये सबभन्दा कम पैसा तिम्रो छ।
-यो त पक्का पाउने पैसा हो। -सात लाख बीस हजार। यो त बढ्दैछ!
बाबा!
त्यो कुल रकम हेर्नु त।
बटन थिच्नुभयो भने त्यो तपाईंको खातामा हुन सक्छ।
यदि तपाईं दोस्रो हुनुभयो भने तपाईंले एक डलर पनि पाउनुहुन्न।
हामी लगभग नौ लाख डलरमा पुग्न लाग्यौँ।
-के यो दश लाखमा रोकिन्छ होला? -मलाई थाहा छैन।
घर किन्न, बच्चाहरूको भविष्य बनाउन सक्छौ, अमान्डाको ऋण तिर्न सक्छौ।
-नौ लाख सत्तरी हजार! -यो दश लाखमा रोकिन सक्छ।
नौ लाख असी हजार, नौ लाख नब्बे हजार,
दस लाख डलर। यदि तपाईंले त्यो बटन थिच्नुभयो भने,
यो पैसा तपाईंको हुन्छ।
साथीहरू, समय सकिन लाग्यो।
तीन, दुई, एक।
कसैले थिचे।
यसको मतलब, आधिकारिक रूपमा बीस्ट खेल दोस्रो संस्करणको
तेस्रो स्थानको विजेता…
उहाँको सिसा सफा गर।
ब्रेटले पैसा लिए! बधाई छ! तपाईं लखपती बन्नुभयो!
गज्जब भयो, यार।
दश लाख डलर लिनुहोस्! सबैभन्दा राम्रो कुरा के भने
उहाँले कसैलाई धोका दिनुपरेन! पैसामा हाम फालिदिनु!
उनले योभन्दा पहिले पनि एक लाख नब्बे हजार डलर जितेको थिए।
त्यसैले अब उहाँको कुल पुरस्कार ११,९३,००० डलर भएको छ।
गजब!
यो अति धेरै पैसा हो!
उनलाई उनको पैसाले पुरिदेऊ।
मैले तिमीहरूलाई विश्वास नगरेको भए यति धेरै पाउने थिइनँ होला।
साँच्चै, तिमीहरू बिना म यहाँ हुने थिइनँ जस्तो लाग्छ।
हो! गजब भयो!
मैले यो मुटु फुटाउँदा खुसी हुन्छु भनेर सोचेको थिइनँ।
तर म साँच्चै योभन्दा बढी खुसी हुन सक्दिनँ।
-माया छ, ब्रेट। -धन्यवाद।
-ओहो, हो! त्यो त गजब थियो! -गजब!
गजब!
-पैसाको थैलो, ब्रेट। -तेस्रो स्थान यति राम्रो कहिल्यै लागेन।
ओहो, पैसा फ्याँकेको, अनि त्यो हाम फालाई! र यस्तै भयो!
२ खेलाडी बाँकी
बीस्ट खेल
भनिन्छ, एकतामा बल हुन्छ।
र बाधा-अड्चन हुँदाहुँदै
यी दुई पुरुषले गरेका रोजाईले उनीहरूलाई यहाँसम्म ल्याइपुऱ्याएको छ,
जुन उनीहरूको अन्तिम परीक्षा हुनेछ।
पटक-पटक, उनीहरूले हारको सामना गरेका छन्।
र प्रलोभनको सामना गरेका छन्।
जीवनको हरेक उकालीमा आफ्नो परिवारका लागि लड्दै,
र हरेक ओरालीमा पनि।
आफ्नो इमानदारी र सम्मानलाई बचाइराख्दै,
बलवानहरूको टिमका यी दुई सदस्य, जो कुनै बेला सहयात्री थिए,
अब उनीहरूको भाग्यले एक-अर्काको सामना गराएको छ।
अहिले आत्तिएको म मात्रै हो र?
-होइन। तपाईं मात्रै होइन। -होइन।
मेरो त पेटमा डल्लै परिसक्यो।
हे भगवान् यार।
कोरी, टाइलर,
तपाईंहरू दुवै जना कडा प्रतिस्पर्धी रहनुभएको छ।
इमानदारीपूर्वक खेल्नुभयो। र यो खेल सुरु गर्नुअघि,
म के भन्न चाहन्छु भने, मनैदेखि, साँच्चै तपाईं दुवैले जिते हुन्थ्यो।
यो सोच्दा मलाई दुःख लाग्छ कि एक जनाले ५० लाख डलर जित्नुहुनेछ,
र अर्कोले अहिलेसम्म जम्मा गरेको पैसा मात्र लिएर, घर फर्कनु हुनेछ,
अरू केही पनि नलिई।
ल, सुरु गरौँ।
अब एकैछिनमा, एक जनालाई ५० लाख डलरको चेक दिइनेछ।
तपाईंले त्यसलाई जुनसुकै ब्रिफकेसमा राख्न सक्नुहुन्छ।
त्यतिबेला अर्कोको आँखामा पट्टी बाँधेको हुनेछ।
त्यसपछि तपाईंले ब्रिफकेस बन्द गरेर यताउता पार्नुहुन्छ।
र तयार भएपछि, अर्कोलाई पट्टि खोल्न लगाई हेर्नुहुनेछ…
मन पढ्न सक्लान् कि भनेर।
उनले तपाईंलाई मन लागेको सोध्न सक्छन्।
तपाईंहरू विगत ४० दिनदेखि सँगै बस्दै आउनुभएको छ।
सँगै अनगिन्ती खेलहरू खेल्नुभएको छ। कोरी, तपाईंले थाहा पाउन सक्नुपर्छ
टाइलरले कहिले साँचो बोलिरहेका छन् भनेर। र टाइलरले पनि।
जब तपाईं तयार हुनुहुन्छ,
त्यसपछि तपाईंले एउटा ब्रिफकेस छान्नुपर्नेछ।
यदि कसैले ५० लाख डलरको ब्रिफकेस सही अनुमान गर्नुभयो भने,
यो संस्करण समाप्त हुन्छ।
तपाईंले ५० लाख डलर जित्नुहुनेछ।
तपाईंको सारा मेहनतले फल पाउनु हुनेछ। तपाईं लखपती बन्नुहुनेछ।
तपाईंका श्रीमती, छोराछोरी, संसारका सबैले तपाईंसँगै खुसी मनाउनेछन्।
तर यदि तपाईंको अनुमान गलत भयो भने, आँखामा पट्टी बाँध्ने पालो अर्कोको हुनेछ।
तपाईंले अनुमान लगाएको ब्रिफकेस हटाइनेछ, र खेल खेल्ने पालो उहाँको हुनेछ।
परिवारको लागि गर्नुपर्छ।
-हो। अब खेलको समय भयो। -ल ठिक छ।
सुरु गर्न, हामीले पहिला को जाने भनेर रोज्नुपर्छ।
त्यसैले मैले त्यो सिक्का फिर्ता ल्याएको छु जसको लागि मोनिकालाई ५ लाख डलर दिएको थिएँ।
र तपाईंहरूले टाउको वा पुच्छर रोज्नुपर्छ।
-तिमी नै भन। -पुच्छर।
-पुच्छर? पक्का हो? -उसको पुच्छर।
-र तपाईंको टाउको? -हो।
ल। म समातेर, हातमा पल्टाउँछु है त।
महत्वपूर्ण क्षण।
टाउको आयो।
-टाउको। -पहिलो पालो कोरीको।
लिनुहोस् आँखाको पट्टी।
त्यतातिर फर्कनुहोस्।
ल। अब कोरीले आँखामा पट्टी बाँधिसकेपछि,
टाइलर, यो रह्यो ५० लाख डलरको चेक,
जसले त्यहाँको पैसाको विशाल थुप्रोलाई जनाउँछ।
यदि उनले तपाईंको ब्रिफकेस पत्ता लगाए भने, खेल सकियो।
तपाईं तयार भएपछि… हतार नगर्नुस्, आरामले।
अब उनले ब्रिफकेसहरू सार्न थालेपछि, मेरा सबै क्यामेराका मान्छेहरू पछाडि फर्क।
ओइ केटाहरू, हेर्न छोड। उता फर्क। आफ्नो क्यामेराको मान्छेलाई घुम्न लगाऊ।
म पनि यताको भित्तातिर फर्कन्छु।
यो कोरी र टाइलरबीचको लडाइँ हो, र यसमा अरू कोही पनि संलग्न छैन…
टाइलरले यी ब्रिफकेसहरू मन लागेको ठाउँमा राख्न सक्छन्।
उनले सबैलाई खप्ट्याउन वा सार्न सक्छन्। यो पूरै टाइलरको रोजाई हो।
उनले जुनसुकै ब्रिफकेसमा राख्न सक्छन् र त्यो ब्रिफकेस जहाँ पनि राख्न सक्छन्।
यो सबै दिमागी खेल र रणनीतिको कुरा हो।
उनले निकाल्ने हरेक आवाज, उनले दिने हरेक स-सानो सूक्ष्म सङ्केत,
कोरीले सुनिरहेका छन्।
त्यसैको आधारमा सुराक पाएर सही निर्णय लिने कोसिस गरिरहेको छन्।
गत संस्करण, यो खेल पहिलो चरणमै जितिइएको थियो।
जसको मतलब प्राविधिक रूपमा, कोरीले यहीँ, अहिले नै जित्ने मौका छ।
ल ठिक छ, जिम्मी।
-अब म फर्किए हुन्छ? -हुन्छ।
ठीक छ।
ल टाइलर, अब तपाईंको इसारामा हुन्छ। तपाईं तयार भएपछि
कोरीलाई आँखाको पट्टी खोल्न भन्नुहोस्।
कोरी, फर्क र पट्टी खोल।
खेल सुरु भयो।
तपाईं के खोज्दै हो?
ब्रिफकेस नम्बर छ बारे केही भन्छौ?
त्यसबारे के जान्नु छ?
चेक त्यसभित्र छ?
खोल र आफैँ हेर।
नम्बर तीनबारे केही भन।
त्यसको के जान्नु छ?
यसभित्र चेक छ?
खोल र आफैँ हेर।
उही जवाफ।
तिम्रा दुईवटा बच्चा छन्,
तर तिमीले नम्बर दुईमा रख्यौ जस्तो लाग्दैन।
नम्बर नौबारे केही भन?
यसभित्र चेक छ?
खोल र आफैँ हेर।
म नम्बर नौ नै रोज्छु।
उसोभए, तपाईं नम्बर नौ रोज्दै। किन?
त्यो प्रश्नको जवाफ दिँदा उसको स्वर बदलियो।
-साँच्चै? -हो।
तपाईंले प्रश्न सोध्दा हरेक चोटि उनले उही शब्दहरू भनिरहेका थिए।
-तर यो पटक उनले फरक तरिकाले भने? -हो।
-तपाईंलाई त्यहाँ पैसा छ जस्तो लाग्छ? -हो।
यदि तपाईंले यो सही अनुमान लगाएमा
त्यो पैसाको तपाईंको हुनेछ।
हे भगवान!
अब तपाईंले जहिले भन्नुहुन्छ। हे भगवान, यार! तपाईंले मलाई अत्ताउनु भयो।
कोरी, यसमा ५० लाख डलर हुन सक्छ। जिन्दगी बदल्ने पैसा।
खोल्दा खेरि यो सुनौलो हुनुपर्छ, रातो होइन।
ठिक छ।
कोरीले नम्बर नौ रोजेको र त्यो खाली भएकोले,
हामी यो ब्रिफकेसलाई खेलबाट बाहिर निकाल्नेछौँ।
यसको मतलब, अब तपाईंको सम्भावना अलिकति बढेको छ।
टाइलर, कृपया कुनमा चेक थियो, देखाऊनुस्।
-नम्बर दस। -दस।
तपाईंएक नम्बरले चुक्नुभयो, कोरी। मात्र एक नम्बरले।
टाइलरको पालो आउनुअघि, तपाईं केही भन्न चाहनुहुन्छ?
राम्रो खेल्यौ।
-धन्यवाद। -उनले यो फेरबदल गर्नुअघि, तपाईं दुवैको
जीवनमा असर पार्ने ५० लाख डलरको निर्णय लिनुअघि, केही भन्नु छ?
मलाई भन न कुन केसमा राख्यौ, यार।
ल, पट्टी लिनुस्।
खेल सुरु भइसकेको छ।
टाइलरले आँखामा पट्टी लगाएका छन्
र कोरीसँग ५० लाख डलरको चेक छ।
अब एउटा बाकस कम छ।
पहिले दशमा एक थियो। अब, यो नौमा एक छ।
टाइलर, फर्किऊ।
आँखाको पट्टी खोल।
तीन माने बच्चाहरू।
थाहा छ तिमी बुद्धिमान छौ, त्यसमा राख्दैनौ। नम्बर दुई नि?
खोल र आफैँ हेर।
उनले टाइलरकै रणनीति उसैमाथि प्रयोग गर्दैछन्।
५० लाख डलर दाउमा छ।
नम्बर दस नि?
मैले यो फेरि रोज्दिनँ होला सोचेर त्यहाँ राख्नु चलाखी हुन सक्छ।
खोल र आफैँ हेर।
कोरीले गम्भीर जुवाडेको मुहार बनाएका छन्। उनले कुनै पनि भावना देखाइरहेका छैनन्,
टाइलरलाई कुनै सुइँको नदिने प्रयास गर्दै।
नम्बर पाँच नि?
खोल र आफैँ हेर।
म नम्बर पाँच रोज्छु।
नम्बर पाँच किन?
अलिकति फरक प्रतिक्रिया देखेँ।
-तपाईंले उनलाई नम्बर पाँचबारे सोध्दा? -हो।
ल, ठीक छ।
यो खोल्नेबित्तिकै, निर्णय पक्का हुन्छ।
त्यो खाली थियो।
अर्को चरण खेल्न जोगिनुभयो।
अर्को चरण खेल्न जोगिएँ।
कोरी, तपाईंको सही अनुमान
-लगाउने मौका आठमा एक छ। -हो, मेरो मौका राम्रो हुँदैछ।
तर मैले त्यो ५० लाख लेखेको बाकस नखोलेसम्म…
यो हो असली खेल।
मैले तपाईं दुवैमा भएको गम्भीरताको दस प्रतिशत नि पहिले देखेको थिइनँ।
अनि अर्को तीन चरणसम्म यस्तै चलिरह्यो।
-छ नम्बरबारे के सोच्छौ? -बाकस खोल थाहा पाऊ।
-सबै कुरा तपाईंमा भर पर्छ। -एक खेलाडीले चेक लुकाउँछन्,
प्रश्न सोध्दा सकेसम्म कम भाव देखाउँछन्।
-एक नम्बरबारे के भन्छौ? -खोल अनि थाहा पाऊ।
-यो ब्रिफकेसमा ५० लाख डलर छ? -छैन।
अनि उनीहरूको सम्भावना बढ्दै जाँदा…
कोरी, निकालेर यता फर्क।
-आठमा राख्यौ? -उनीहरूको अनुमान…
-बाकस खोलेर पत्ता लगाऊ। -…नजिकिँदै गयो।
म दुई नम्बर रोज्छु।
झनै नजिक…
-लौन! त्यो आठमा थियो! हे भगवान। -कस्तो झन्डै।
…जबसम्म जम्मा पाँचवटा ब्रिफकेसहरू मात्र बाँकी रहे।
तर्कले भन्छ, यो सायद तपाईंको अन्तिम मौका हो।
शुभकामना, यार।
-ल, यो पालि फरक रणनीति। -हुन्छ।
त्यसलाई फनफनी घुमाएँ, आँखा चिम्लिएँ,
एउटा ब्रिफकेसमा नआइपुगुन्जेल पर्खिएँ, खोलेँ, अनि चेक राखिदिएँ।
साँच्चै मलाई थाहै छैन त्यो कुन ब्रिफकेसमा छ।
-साँच्चै? -ताकि उसले मलाई पढ्न नसकोस्।
-किनकि साँच्चै मलाई थाहै छैन कुन केसमा छ। -साँच्चै भन्दै हो?
म एकदमै गम्भीर छु। ल, टाइलर, यता फर्क।
आँखाको पट्टी खोल। जति प्रश्न सोध्न मन छ सोध, साथी।
किनकि कुन केसमा छ, मलाई केही थाहा छैन।
ल, अब यसबाट सुरु गरौँ…
-उनलाई विश्वास गर्नुहुन्छ? -झुट बोले जस्तो लाग्दैन।
राम्रो रणनीति हो, तिमीले मेरो अनुहार पढ्न सक्दैनौ।
मेरो मुटुको चाल, मेरो आँखा पढ्न सक्दैनौ।
उसले साँचो बोलिरहेको छ जस्तो लाग्छ।
त्यसो हो भने, टाइलरको सही अनुमान लगाउने साँच्चै २० प्रतिशत मौका छ।
म त साँच्चै दङ्ग परेँ। यो रणनीति पहिले कहिल्यै प्रयोग भएको थिएन।
-ल ठिक छ। त्यसोभए, म चार रोज्छु। -किन चार?
थाहा छैन। मनले नै चार भन्यो।
-मेरो मतलब… -तयार हुनुस्।
म नि थाहा पाउन आतुर छु।
म नि!
थाहा छ ठट्टा गर्दैछौँ,
तर यसले तपाईंलाई ५० लाख डलर जिताउन सक्छ।
त्यो रातो हो।
-सायद मैले पनि त्यही रणनीति अपनाउनुपर्ला। -अब तपाईं पनि त्यही गर्ने?
के तपाईं साँच्चै ५० लाख डलर मौकाको भरमा छोड्न चाहनुहुन्छ?
कि त्यसलाई आफ्नै हातमा लिन?
-उनलाई काम गर्यो भन्दैमा तपाईंलाई नगर्ला। -उसले मलाई पढ्न सक्नेछैन।
सायद उनले तपाईंलाई पढ्न सक्नु राम्रो हो, तपाईं अलमल्याउन सक्नुहुन्छ।
मैले अलि सोच्नुपर्ने भयो।
तपाईंले धेरै सोच्नुपर्छ, किनकि जब यो खेल सकिन्छ,
अबको वर्षौंपछि तपाईं यो हेरिरहेको हुनुहुनेछ।
अब जे गर्नुहुन्छ, त्यसमा पछुतो नहोस् भन्ने चाहन्छु।
जुनसुकै रणनीति लिनुस्, अन्धाधुन्ध होस् वा उद्देश्यपूर्ण,
त्यसले नै निर्णय गर्न सक्छ कि तपाईं लाखौँ लिएर जानुहुन्छ,
वा केवल एक लाख मात्र जुन तपाईंले अघिल्ला खेलमा जित्नुभएको थियो।
शुभकामना।
पुरानो घुमाउने चाल।
ल, जिम्मी।
टेबलमा जम्मा चारवटा मात्र ब्रिफकेस देख्दा अचम्म लागिरहेको छ।
हो त नि।
ल, कोरी।
तिम्रै सिको गर्दैछु, यार।
हे भगवान।
साथीहरू, यो ५० लाख डलरको भव्य पुरस्कार हो।
एक-अर्काको मन पढ्नै सकिँदैन। यो त गजबको सोंच हो।
साँच्चै, अँध्यारोमा तीर हान्नु पर्ने भयो।
विरलै यस्ता खेलहरू यतिसम्म पुग्छन्।
उनले जताभाबी राखेका छन् र थाहा छैन भने, कसरी निर्णय लिने त?
केही बाकसहरू अलि नमिलेका छन्।
-अलि छड्के परेको जस्तो? -अर्कैतिर छड्के परेको छ,
जुन, अब आँखा चिम्लेर यताउता छामछुम गर्दा त,
-त्यो अलिकति सर्न सक्छ नि। -उनले आँखा चिम्लेका थिए भने है?
पछि मात्र मैले थाहा पाएँ कि टाइलरले कोरीलाई
ब्रिफकेस छान्दा हेर्दिनँ भनेर भनेका थिए।
तर वास्तवमा, उनले उल्टो गरेका थिए।
फेरि यस्तो पनि हुन सक्छ, सायद उसले यति जोडले घुमायो कि अरू सरे,
तर जुनमा पैसा राखेको थियो, त्यो चाहिँ जस्ताको तस्तै छ।
साँच्चै थाहा छैन?
अहिले थाहा भइहाल्छ नि।
अब प्रश्न यो हो कि, के टाइलरले कोरीलाई कुनै सुराक दिए त?
-म सात नम्बर रोज्छु। -उसको यो निर्णय ५० लाख डलरको हुन सक्छ।
के उसले भर्खरै ब्रिफकेसहरू छड्के परेको आधारमा
५० लाख डलर कहाँ छ भनेर पत्ता लगाए त?
यदि त्यसो हो भने, यो आजसम्मकै सबैभन्दा बुद्धिमान चाल हो।
के त्यो ब्रिफकेसमा ५० लाख डलर छ त?
-तिमीहरूलाई धेरै माया गर्छु। -माया गर्छु, बाबा।
रातो आयो! लौन, लौन!
तपाईंको रणनीति सटिक लागेको थियो! लौन, लौन!
कस्तो तर्कसङ्गत लागेको थियो।
मलाई पत्यार लागिसकेको थियो।
भनेपछि नम्बर आठमा थियो। आठ नम्बर थियो!
आठ नम्बरमा थियो।
यो खेल त गजबकै रहेछ।
तीनवटा ब्रिफकेस बाँकी।
मेरो मुटु। म त अहिले साह्रै आत्तिएको छु, कल्पना पनि गर्न सक्दिनँ।
हेर्नु न, उनले हातले टाउको समातेका छन्।
एक मिटर परबाटै उनको मुटु ढुकढुक गरेको देखिरहेको छु।
आँखामा पट्टी बाँध्नुअघि, साथी, के सोच्दै हुनुहुन्छ?
कस्तो तनावको खेल।
तर यस्तो तनावपूर्ण खेल यिनको साथमा खेल्न पाउँदा खुसी छु।
-जे होस्, तिमी र म त छौँ नि, यार। -ल, तयार भएपछि, आँखामा पट्टी लगाऊनुस्।
-हेरौँ तपाईंले चमत्कार गर्नुहुन्छ कि नाइँ। -अँ।
सबैजना, नियम तिमीहरूलाई थाहै छ। यी ब्रिफकेसहरूतिर नहेर है।
ल, जिम्मी।
ल… म त आत्तिएको छु।
तीनवटा ब्रिफकेस, ३३ प्रतिशत मौका।
कोरी, साँचो भन्नु है, तपाईंलाई अहिले आफू भाग्यमानी लाग्छ?
भगवान् मेरो साथमा छन्।
म प्रार्थना गर्न सक्छु।
टाइलर, आँखाको पट्टी फुकाल र पछाडि फर्क।
-तपाईंले फेरि जथाभावी मिला'को भन्न खोजेको? -हो।
उनलाई पत्याउनुहुन्छ?
उसले झूट बोल्न सक्दैन। उसको अनुहारमा पनि देखिन्छ।
हो।
तीन नम्बरमा नि?
मलाई केही थाहा छैन। पूरै समय आँखा बन्द गरेको थिएँ।
दोस्रो संस्करणको आधिकारिक विजेताको टुङ्गो यहीँ लाग्दैछ।
संस्करण एकमा जेफले दशवटा ब्रिफकेसमध्येबाट सही रोजेका थिए।
यहाँ टाइलरले जम्मा तीनवटाबाट छान्नुपर्नेछ।
-यार, म कति आत्तिएको छु। -उनले कुनचाहिँ रोज्लान्?
ल त।
कोरीका बच्चाहरू।
तपाईंले तीन रोज्नुभयो… एकछिन, खोल्नु अगाडि…
उनले निर्णय गरिसके।
त्यसमा ५० लाख डलर छ कि छैन तपाईंलाई साँच्चै थाहा छैन?
मलाई साँच्चै थाहा छैन।
-हामी सबै सँगै छक्क पर्ने छौँ? -हो।
-यसभित्र के छ भनेर? -हो।
ओहो, टाइलर, टाइलर।
के तपाईंको भाग्य चम्कियो? के तपाईंले ५० लाख डलरको चेक हात पार्नुभो?
के तपाईंले लाखौँ कमाउनुभो?
मैले गरेँ!
भयो! मैले गरेँ!
मैले गरेँ!
हे भगवान।
टाइलर, आएर आफ्नो पैसाको रासमा बस्नुहोस्।
धेरै राम्रो गर्यौ, यार। मलाई गर्व छ, यार।
-साँच्चै, कसैले जित्नैपर्थ्यो भने… -मलाई माफ गर है, यार।
कसैले जित्नैपर्थ्यो भने, तिमी जित्दा म खुसी छु।
साँच्चै भनेको, मनैदेखि। धेरै माया छ, यार।
मेरो परिवारको सुव्यवस्था भयो, तर तिम्रो मौका खोसेँ जस्तो लाग्यो…
नाइँ, नाइँ, खुसी होऊ। यो पलको आनन्द लिऊ।
यार, यो पल तिम्रै लागि हो, यही पलमा बाँच।
मेरो लागि नराम्रो नमान। यो पलमा बाँच।
-धेरै माया छ, यार। -छोराछोरीले गर्व गर्नेछन्।
-धेरै माया। -तिमी असल मान्छे हौ।
धन्यवाद। जित्नु नै थियो भने, तिमी जित्दा म खुसी छु।
अहिले जे थाहा लाग्यो, तपाईंले अर्कै गर्नुहुन्थ्यो जस्तो लाग्छ?
म 'यसो-त्यसो गरेको भए' सोच्न सक्छु, तर सँगसँगै,
यदि म ५० लाखको लागि नगएको भए म सधैँ त्यो निर्णयसँग बाँच्नुपर्थ्यो कि
-'ह्यात्तरी, जितेको भए!' -तपाईंले जितेको भए!
त्यसैले, मलाई कुनै पछुतो छैन।
यो मेरो जीवनको सबैभन्दा उत्कृष्ट अनुभवहरूमध्ये एक थियो।
अब खेलको समय भयो। ल सुरु गरौँ।
कसै न कसैले त जित्नु नै थियो, र २०० जनामा उसले जितेकोमा म खुसी छु।
ऊ परिवारलाई माया गर्ने असल बाबु हो। उसले जितेकोमा म खुसी छु।
सबैलाई धेरै माया। सबैलाई धन्यवाद।
-म यो अनुभवको लागि धेरै आभारी छु। -हो।
मैले जितेको भए हुन्थ्यो भन्ने त लाग्छ नै, तर टाइलरले जितेकोमा म खुसी छु।
-खेल भावना देखाउनुभयो, म प्रशंसा गर्छु। -धन्यवाद।
जिम्मी, म आभारी छु। धन्यवाद।
यता आएर मलाई अङ्गालो हाल, सानु।
-तिमीहरूलाई धेरै माया गर्छु। -धेरै माया, बाबा।
टाइलरले बीस्ट खेल दोस्रो संस्करणबाट
५१ लाख डलर लिएर जानेछन्,
जुन टेलिभिजनको इतिहासकै सबैभन्दा ठूलो नगद पुरस्कारमध्ये एक हो।
तर कोही पनि खाली हात फर्किरहेका छैनन्।
यो संस्करणमा एक करोड दस लाख डलरभन्दा बढीका पुरस्कारहरू छन्।
-धेरै जना त लाखौँको धनी बने। -यहाँ आउन पाउनु चमत्कार थियो र
एक लाख लिएर घर जानु पनि चमत्कार हो।
र प्रतिस्पर्धा गरेका प्रत्येक खेलाडीलाई खेले बापत १,००० डलर दिइयो।
हामी खेलबाट बाहिर त गयौँ, तर जाँदाजाँदै केही पैसा नि पाइयो।
धेरै धेरै धन्यवाद।
हामीले २०० खेलाडीहरूलाई क्षमताको अन्तिम हदसम्म पुऱ्यायौँ,
उनीहरू कतिसम्म जान सक्छन् हेर्न।
-बीस्ट खेलको इतिहासमा आफ्नो छाप छोड्न! -हो! हो!
मोनिका र जिमले यो संस्करणका आफ्ना उपलब्धिहरू बाँड्न पाए
-हो! हो! हो! -मोनिकाको परिवारसँगै।
परिवारको लागि केही जित्नै पर्छ।
र जेटीसँग पनिआफ्नो परिवारको लागि घर लैजान एउटा सरप्राइज थियो।
दस लाख डलर
दस लाख डलर!
मैले जितेँ!
त्यस्तै, निकले आफ्नी आमालाई…
मैले आखिरमा ३,४०,००० डलरभन्दा बढी जितेँ।
हैन होला, साँच्चै? तिमीप्रति धेरै गर्व छ।
र ब्रेटले आफ्नी फियोन्सेलाई।
म तेस्रो भएँ र ११,९३,००० डलर जितेँ।
हे भगवान, यो एकदम राम्रो भयो।
अन्तमा, यो खेलबाट जीवन बदल्ने पैसा लिएर जान,
यी खेलाडीहरूले आफ्नो शक्ति, बुद्धि, इमानदारी, निष्ठा
-र मित्रतामा भर पर्नुपर्यो। -दोस्रो संस्करण जितेकोमा बधाई छ!
मैले भर्खर ५० लाख डलर जितेँ!
-जितियो! -यो कार्यक्रम हेरिदिनुभएकोमा धेरै धन्यवाद।
तेस्रो संस्करणको प्रतिक्रिया जान्न म आतुर छु।
त्यहीँ भेटौँला।
यदि मैले भनेँ भने…
चुप लाग।
म अन्तिमसम्म पुगेँ र म बीस्ट खेल दोस्रो संस्करणको विजेता हुँ।
-चुप लाग। -मैले ५१ लाख डलर जितेँ।
-हैन होला। हे भगवान! -हो।
ए चुप लाग!
-साँच्चै भनेको? -साँच्चै हो। मैले जितेँ।
हे भगवान!
अब हामी अवकाश लिएर छोराहरूलाई समय दिन सक्छौँ।
० खेलाडी बाँकी
हे भगवान।
मिस्टर बीस्ट।
उपशीर्षक अनुवादक: रञ्जु विष्ट